คือเราเป็นคนขี้กังวลมาก แล้ววันนี้มีหมาจรตามเราตอนไปซื้อของ แล้วเราก็กลัวว่ามันจะมาข่วนหรือกัดเรารึเปล่า เพราะเราไม่ได้สังเกตตัวเองเลย เราเลยกังวลมาก
สวัสดีค่ะ ในที่นี้น่าจะกังวลเรื่องการรับเชื้อโรคพิษสุนัขบ้าโดยการสัมผัสที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆซึ่งจากที่กล่าวมานั้น หากไม่ได้โดนสัตว์กัดหรือข่วน คือไม่มีความรู้สึกเจ็บ ไม่มีบาดแผลใดๆที่ผิวหนังนั้น ก็ไม่น่าจะมีความเสี่ยงที่จะรับเชื้อโรคแต่อย่างใดให้สังเกตแผลที่ผิวหนังให้ดี หากกังวล ครั้งหน้าควรใส่เสื้อผ้าที่มิดชิด ใส่รองเท้าหุ้มส้น และหลีกเลี่ยงการไปสัมผัสกับสัตว์ที่ไม่ทราบประวัติวัคซีนแน่ชัด